25/11/2013 | Administración LocalMunicipal
Culleredo
Economía, Facenda, Réxime Interior
Convocatoria técnica/o inserción laboral (consolidación emprego temporal). Cumprimento sentencia 16/2013 Xulgado contencioso-administrativo n.º 4 da Coruña, e declaración continuidade proceso selectivo

(Acordo da Xunta de Goberno Local de 28/10/2013) 1. Modificar a base 5.1 da convocatoria dunha praza de técnica/o de inserción laboral (Consolidación emprego temporal) aprobada pola Xunta de Goberno Local en sesión celebrada o 24/02/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional - Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. - Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante Certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,15 puntos por curso. - Cursos de máis de 20 horas e ata 50 horas: 0,30 puntos por curso. - Cursos de máis de 50 horas e ata 100 horas: 0,45 puntos por curso. - Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo dunha praza de técnico de inserción laboral (Consolidación emprego temporal), que estará composto polas seguintes persoas: - Presidenta/e. Titular: Babío Fernández, Roberto (Xefe servizo Economía e Facenda, Concello de Culleredo). Suplente: Varela Piñeiro, Francisco (Xefe Servizo de Persoal e Organización, Concello de Culleredo). - Vogais.- Titulares: Molares Cabana, María Teresa (Pedagoga, Concello de Culleredo); Rodríguez Don, María Luisa (Xefa Sección Atención Especializada, Concello de Culleredo); Rosario Francisca Aranzubia De Bernardo, Eddy Antonio Puncel Recarey (Pedagoga, Concello de Culleredo). Suplentes: Estibaliz Maria Lohmann Martin de San Pablo, Sandra (Traballadora Social, Concello de Culleredo); Benamar Victor Armando Dovleac Tandalla, Iris Elizabeth Watkinson Taberne (Traballadora Social, Concello de Culleredo); Arnel Reklaoui Pursnani, Nieves (Psicóloga, Concello de Culleredo). - Secretaria/o. Titular: secretaria xeral do concello ou funcionaria/o no que delegue. Suplente: funcionaria/o no que delegue a secretaria xeral do concello.3. Declarar a continuidade do proceso selectivo, co mantemento de todos os trámites realizados a excepción do relativo á cualificación da fase do concurso que se realizará de acordo coa base 5.1 modificada.4. Convocar aos aspirantes á realización do primeiro exercicio na data, hora e lugar seguintes: Data: 03/02/2014 Hora: 17:00 horas. Lugar: Casa do Concello (Salón de sesións). Culleredo, 14 de novembro de 2013 A concelleira da Área de Administración local e Cultura Alicia Ferreiro Varela